**KALLION ROTARYKLUBI RY – BERGHÄLLS ROTARYKLUBB RF**

**TOIMINTAKERTOMUS KAUDELTA**
**1.7.2023 - 30.6.2024**

**1 Lyhyesti rotaryaatteesta ja klubeista**

Rotarytoiminta alkoi vuonna 1905 Chicagossa ja laajeni Eurooppaan vuonna 1911, jolloin Lontooseen perustettiin rotaryklubi. Suomen ensimmäinen klubi perustettiin puolestaan vuonna 1926 Helsinkiin. Rotary on eettisellä pohjalla toimiva kansainvälinen palvelu-järjestö, joka toimii yli 200 maassa – jäseniä sillä on yli 1,2 miljoonaa. Suomessa ja Virossa on noin 270 rotaryklubia ja rotareita niissä on yhteensä noin 8900.

Rotary tunnetaan maailmanlaajuisesta nuorisovaihdosta ja nuorten johtajien koulutuk-sesta. Rotaryn näkyvin projekti on polion poistaminen maapallolta. Rotary on kerännyt rahaa ja tehnyt työtä vuodesta 1985 PolioPlus -hankkeessa. Tavoitteena on rokottaa kaikki maailman lapset poliota vastaan. Yhteistyökumppaneina tässä työssä ovat mm. Maailman terveysjärjestö WHO, Rotary International, USA:n terveysviraston osa ja YK:n lasten-rahasto sekä monet valtiot. Myöhemmin tärkeäksi yhteistyökumppaniksi on tullut myös Bill ja Melinda Gatesin säätiö. Mittavan kampanjan ansiosta poliotapaukset ovat vähentyneet maailmassa yli 350 000 tapauksesta vuodessa lähes nollaan.

Kallion Rotaryklubi ry on perustettu vuonna 1952 eli kuluvana vuonna juhlimme klubimme 72-vuotista taivalta. Klubi kuuluu piiriin 1420, johon kuuluvat myös Virossa toimivat klubit. Kallion Rotaryklubissa kehitys on viime vuosien aikana kulkenut samaan suuntaan kuin järjestössä yleensäkin eli jäsenmäärät ovat olleet hiljaisessa laskussa. Tällä hetkellä klubissamme on 23 jäsentä.

**2 Hallinto kaudella 1.7.2023 - 30.6.2024**

Klubin hallituksen jäseniksi valittiin 28.10.2022 pidetyssä hallituksen syyskokouksessa valittu kaudelle 1.7.2023 - 30.6.2024 seuraavat toimihenkilöt:

Presidentti Marja-Liisa Niinikoski
Tuleva presidentti Paavo Turkulainen
Sihteeri Jukka Roiha
Rahastonhoitaja Paavo Turkulainen
Klubimestari Paavo Turkulainen

Edellä mainitut muodostivat klubin hallituksen. Nuorisovaihtoasiamiehenä toimi Pekka Laitasalo ja rotarysäätiöasiamiehenä Ari Aura.

Valittujen henkilöiden toimenkuvista voidaan todeta, että presidentti johti klubin toimintaa, vastasi yhteistyöstä eri klubien ja piirin kanssa sekä osallistui mahdollisuuksien mukaan tärkeimpiin yhteistyötapaamisiin. Tuleva presidentti vastasi kauden ohjelman suunnittelusta ja koordinoinnista yhdessä ohjelmatoimikunnan kanssa.

Sihteerin keskeisin tehtävä oli yhteydenpito jäseniin, hän tiedotti viikkokokouksista, raportoi jäsenmuutoksista keskusjärjestölle ja valmisteli hallituksen kokoukset ja laatii niistä pöytäkirjat.

Rahastonhoitaja, klubimestari ja nuorisovaihtoasiamies sekä säätiöasiamies vastasivat tehtävänimikkeidensä mukaisista tehtävistä.

Hallitus kokoontui valmistelemaan esitykset kevään ja syksyn yleisiin kokouksiin sekä muuten kokoontui muutaman kerran kevät- ja syyskauden aikana. Kokouksia pidettiin nopeita päätöksiä vaativissa asioissa myös sähköpostitse.

Ohjelmatoimikunnassa olivat valittuina jäseninä hallitus ja Eero Holstila.

**3 Jäsenistö**

Kaudella 2023-2024 jäseniä oli 23, joista kolme, Anssi Vuorenmaa, Seikko Eskola ja Esa Siljamäki, on kunniajäseniä.

**4 Jäsenmaksut**

Kallion Rotaryklubi ry:n jäsenmaksu oli kauden aikana 170,00 €.

**5** **Toiminta**

**Teemat**

Klubin toiminnan perustana ovat olleet jo useamman vuoden ajan

- Yhteiskunta
- Liike-elämä
- Kulttuuri
- Itämeri
- Hyvän tekeminen

Näitä teemoja jatkettiin myös kauden 2023–2024 aikana. Pääosan ohjelmatarjonnasta vastasivat joko vierailevat alustajat tai omien jäsenten pitämät esitelmät. Myös roundtable-kokouksia toteutettiin. Kulttuuritapahtumista voidaan mainita muun muassa 7.6.2024 kokouksen jälkeinen kokoontuminen Tokoinrantaan, jossa muisteltiin klubin istuttamaa puuta.

Jäseniä kannustettiin osallistumaan muiden pääkaupunkiseudun klubien kokouksiin ja järjestämiin tilaisuuksiin yhteistyön tiivistämiseksi. Klubin presidentti vieraili kautensa aikana Finlandia Hall rotaryklubin ja Porvoo Läntisen rotaryklubin kokouksissa.

**Viikkokokoukset**

Klubin kokouspaikka oli Juttutupa Hakaniemessä. Kokousaika oli ennallaan eli perjantai klo 11.45-13.00. Kauden ensimmäinen kokous pidettiin 18.8. Perinteinen hernerokkailta oli Svenska Klubbenilla 14.3.2024, ja alustajana oli tutkimusprofessori Ali Harlin VTT:ltä. Kauden viimeinen kokous pidettiin 7.6. käätyjen vaihdon merkeissä.

**Yhteistoiminta**

Kallion Rotaryklubilla on ollut yhteistyötä etenkin piirimme Itä-Helsingissä sijaitsevien klubien kanssa. Jäseniä kannustettiin edelleen osallistumaan klubien viikkokokouksiin ja tuomaan sitä kautta uusia ideoita oman klubin toimintaan. Vastaavasti toivottiin muiden klubien edustajia käymään meidän viikkokokouksissamme. Nuorisovaihto toteutettiin yhteistyössä Maneesin ja Luoteis-Helsingin klubin kanssa.

Erityisesti presidentti, tulevat presidentit, sihteeri ja komiteoiden jäsenet osallistuivat piirin koulutustapahtumiin ja kokouksiin mahdollisuuksiensa mukaan.

**Nuorisovaihto**

Nuorisovaihto toteutettiin kolmen klubin (Kallio, Luoteis-Helsinki ja Maneesi) yhteistyönä. Klubille tuli vaihto-oppilas Lilou Mazas Ranskasta ja klubi lähetti Emil Saren Ranskaan.

**Rotarysäätiö**

Kallion Rotaryklubi valitsi edustajakseen Rotarysäätiöön Ari Auran vastaamaan tästä yhteistyöstä.

**7 Julkisuuskuva**

Klubin tavoitteena on lisätä yleisön tietoutta Rotary-toiminnasta ja samoin omien jäsentemme Rotary-liikkeen tuntemusta. Klubin verkkosivuilla kerrottiin klubin toiminnasta sekä siellä olivat esiteltyinä klubin toimihenkilöt.